મેરાન્યૂઝ નેટવર્ક.અમરેલી: તાજેતરમાં એક દેવીપૂજક યુવાને સ્વબચાવમાં સિંહણને કુહાડી માર્યાનો બનાવ સામે આવ્યો હતો. વન વિભાગ દ્વારા આ યુવાન પર કાયદેસરની કાર્યવાહી કરાઈ હતી. પૂર્વ કૃષિમંત્રી દિલીપ સંઘાણી યુવાનના સમર્થનમાં આવ્યા છે. આ અંગે સંધાણીએ જણાવ્યું હતું કે, આવા સાહસિક યુવાનોને જાહેરમાં ઇનામ આપી સન્માન થવું જોઇએ. જેને બદલે વનવિભાગ દ્વારા તેને જેલમાં પૂરી દેવામાં આવે છે. આઝાદી પછી વિવિધ કાયદામાં અનેક ફેરફારો થયા છે. પણ વન વિભાગમાં હજી સુધી એક જ કાયદો છે.